**Bayram Bəxtiyar oğlu Mustafayev** (23 may 1987; Bakı, Azərbaycan SSR) — Azərbaycanı təmsil edən cüdoçu. 2016-cı ildə XV Yay Paralimpiya Oyunlarında gümüş medala sahib olub.

Həyatı
------

Bayram Mustafayev 1987-ci il mayın 23-də Bakı şəhərində anadan olub. Şəxsi məşqçisi Bəxtiyar Mustafayevdir.

Karyerası
---------

Bayram Mustafayev 2011-ci ildə Kroli şəhərində (Birləşmiş Krallıq), 2013-cü ildə isə Eger şəhərində (Macarıstan) baş tutan Avropa Çempionatlarının qalibi oldu.

Bayram Mustafayev 2012-ci ildə London şəhərində (Birləşmiş Krallıq) baş tutan XIV Yay Paralimpiya Oyunlarında mübarizə apardı. Paralimpiadanın birinci görüşündə Rusiya nümayəndəsi Vihtor Rudenhoya qalib gələn Bayram Mustafayev, 1/4 final mərhələsində Çin nümayəndəsi Xu Jaoya məğlub oldu və mübarizəni təsəlliverici qrupda davam elədi. Bu mərhələnin birinci görüşündə Bayram Mustafayev Əlcəzair nümayəndəsi Sid Ali Lamriya məğlub oldu və turniri yeddinci pillədə başa vurdu.

Bayram Mustafayev 2014-cü ildə Kolorado Sprinqs şəhərində (ABŞ) Dünya Çempionatının qızıl medalına sahib oldu.

2015-ci ildə Odivelaş şəhərində (Portuqaliya) baş tutan Avropa Çempionatında da qızıl medala sahib olan Bayram Mustafayev, üçüncü dəfə Avropa Çempionatının qalibi oldu.

Bayram Mustafayev 2016-cı ildə Rio-de-Janeyro şəhərində (Braziliya) baş tutan XV Yay Paralimpiya Oyunlarında mübarizə apardı. 1/4 final mərhələsində Braziliya nümayəndəsi Halison Oliveira Botoya qalib gələn Bayram Mustafayev, 1/2 final mərhələsində 1996-2004-cü illərdə ardıcıl üç dəfə Paralimpiya Oyunlarının qalibi olan Yaponiya nümayəndəsi Satoşi Fujimotonu ipponla məğlub elədi və Paralimpiadanın finalı görüşünə vəsiqə qazandı. Həlledici görüşdə onun rəqibi Özbəkistan nümayəndəsi Uthircon Niqmatov oldu. Həmin görüşdə rəqibinə məğlub olan Bayram Mustafayev, XV Yay Paralimpiya Oyunlarının gümüş medalına sahib oldu.

Azərbaycan Prezidenti İlham Əliyevin 21 sentyabr 2016-cı il tarixli Sərəncamına əsasən XV Yay Paralimpiya Oyunlarında qazandığı nailiyyətlərə və Azərbaycan idmanında xidmətlərinə görə Bayram Bəxtiyar oğlu Mustafayev 3-cü dərəcəli "Vətənə xidmətə görə" ordeni ilə təltif edildi.

Bayram Mustafayev 2017-ci ilin mayında IV İslam Həmrəyliyi Oyunlarında mübarizə apardı. Final görüşündə Elçin Talıbova məğlub olan Bayram Mustafayev, turniri gümüş medalla başa vurdu.

Bayram Mustafayev 2017-ci ildə Uolsoll şəhərində (Birləşmiş Krallıq), 2019-cu ildə isə Genuya şəhərində (İtaliya) baş tutan Avropa Çempionatlarının final görüşlərində məğlub oldu və gümüş medallara sahib oldu.

Bayram Mustafayev həmdə 2018-ci ildə Odivelaş şəhərində (Portuqaliya) Dünya Çempionatınında mübarizə apardı və turnirin qalibi oldu.

İstinadlar
----------

1. ↑  *Azərbaycan Dövlət İnformasiya Agentliyi.* "Azərbaycan Milli Paralimpiya Komandasının üzvlərinin təltif edilməsi haqqında Azərbaycan Prezidenti İlham Əliyevin 21 sentyabr 2016-cı il tarixli Sərəncamı". www.azertag.az ( (az.)). 30.09.2022. Archived from the original on 2016-10-28. İstifadə tarixi: 30.09.2022.

| ⛭Azərbaycan Paralimpiya Oyunlarında |
| --- |
| Azərbaycan Paralimpiya Oyunlarında • Azərbaycan Milli Paralimpiya Komitəsi • Azərbaycan paralimpiyaçılarının siyahısı |
| Yay Paralimpiya Oyunları | 1996 • 2000 • 2004 • 2008 • 2012 • 2016 • 2020 • 2024 |  

---

  |
| Qış Paralimpiya Oyunları | 1994 • 1998 • 2002 • 2006 • 2010 • 2014 • 2018 • 2022 |
| 

---

**Paralimpiya Oyunlarının medalına sahib idmançıları**

---

 |
| Qızıl medal  | 

|  |  |
| --- | --- |
| 3 dəfə | Roman Saleh |
| 2 dəfə | Oleq Panyutin • İlham Zəkiyev |
| 1 dəfə | Oloxan Musayev • Ramin İbrahimov • Afaq Sultanova • Natali Pronina • Ramil Qasımov • Şahanə Hacıyeva • Vüqar Şirinli • Sevda Vəliyeva • Xanım Hüseynova • Hüseyn Rəhimli • Həmid Heydəri • Elvin Astanov • Dursədəf Kərimova • Vəli İsrafilov • Lamiyə Vəliyeva • Orxan Aslanov |

 |
| Gümüş medal  | Yelena Taranova • Zeynəddin Bilalov (2) • Tofiq Məmmədov • Kərim Sərdarov • Natali Pronina (4) • Vladimir Zayets • Bayram Mustafayev • Yelena Çebanu (2) • Hakim İbrahimov (2) • Kamil Əliyev • Dmitri Saleh (2) • Roman Saleh • İradə Əliyeva • Lamiyə Vəliyeva |
| Bürünc medal  | Yelena Taranova • Ramin İbrahimov • Vladimir Zayets (2) • Oleq Panyutin (2) • Rza Osmanov (2) • Vüqar Mehdiyev • İlham Zəkiyev (2) • Hüseyn Həsənov • Elçin Muradov • Pavel Setin • Rövşən Səfərov • Yelena Çebanu • Hakim İbrahimov • Pərvin Məmmədov • Namiq Abaslı • Səid Nəcəfzadə |